**PETÍCIA  
ZA reguláciu početnosti medvedej populácie v problémových regiónoch SR**

**Petícia občanov adresovaná Ministerstvu životného prostredia SR**

My, občania Slovenskej republiky, žiadame MŽP SR o legislatívne podporenú reguláciu populácie medveďa hnedého na Slovensku. Jedince medveďa hnedého s pozmeneným správaním žiadame eliminovať mimo správneho konania, t.j. bez mimovládnych, najmä proochranárskych organizácií.

V horských a podhorských obciach i mestách sa v posledných rokoch čoraz častejšie vyskytujú medvede ako dôsledok ich prísnej ochrany a nepovoľovania výnimiek na lov a neriešenia príčin ich zvýšenej početnosti.

Naši obyvatelia, ale najmä deti, už nemôžu bezpečne tráviť čas v prírode a ani vo svojich domovoch. Prísna a neopodstatnená ochrana medveďa hnedého nám bráni obhospodarovať našu pôdu, zachovávať tradície, ako napr. salašníctvo, hospodársky rozvíjať naše regióny, včeláriť a pokojne žiť.

Obava obyvateľstva z medveďov (nielen obava z fyzických útokov, ale aj psychické ujmy v dôsledku stretov) v dotknutých obciach a mestách môže viesť až k ich nekontrolovateľnému nelegálnemu lovu, čo nikto z nás nechce dopustiť.

Sme za zachovanie vitálnej a kvalitnej populácie medveďa hnedého, avšak v jeho prirodzenom prostredí, nie v obciach a mestách, kde predstavuje hrozbu pre ľudí a obmedzuje ich pri bežnom využívaní a obhospodarovaní krajiny.

Slovenský vidiek je kolískou nášho národa. Máme právo na bezpečný a plnohodnotný život. Hodnota ľudského života má predsa väčšiu cenu, ako život živočícha - šelmy, ktorá okrem človeka nemá prirodzeného nepriateľa.

|  |  |  |  |
| --- | --- | --- | --- |
| **Por.č.** | **Meno a priezvisko** | **Adresa trvalého pobytu – ulica, č.d., obec/mesto** | **Podpis** |
| 1. |  |  |  |
| 2. |  |  |  |
| 3. |  |  |  |

V zmysle zákona č. 85/1990 Zb. v platnom znení je poskytnutie osobných údajov zákonnou požiadavkou, bez poskytnutia osobných údajov nemôže osoba podporiť petíciu, účelom spracovania osobných údajov je podpora a podanie Petície za reguláciu početnosti medvedej populácie v problémových regiónoch SR. Príjemcom je Ministerstvo životného prostredia, Nám. Ľ. Štúra 1, 812 35 Bratislava. Dotknutá osoba má právo požadovať opravu, prístup, obmedzenie a namietať spracovanie osobných údajov ako i podať návrh na začatie konania podľa ustanovenia § 100 zákona č. 18/2018 Z. z.

**Petičný výbor:**

Predseda: Imrich Paľko, Kriváň 292, 962 04 Kriváň – osoba zodpovedná za komunikáciu s orgánmi verejnej moci

Členovia výboru:

Ing. Jana Bučková, J.R. Poničana 1776/148, Očová Miroslav Kapec, Iviny 324, Dúbravy

Ing. Eva Pšidová, PhD., Zaježová 187, Pliešovce Ing. Rudolf Huliak, ČSA 165/193, Očová

Vyplnené petičné hárky doručte na adresu: **Imrich Paľko, Kriváň 292, 962 04 Kriváň**

Petíciu môžete podpísať aj elektronicky na adrese: **www.pravdaomedvedoch.sk**

*Na tejto adrese si môžete stiahnuť aj prázdny petičný hárok na vytlačenie.*